| //7 HIRAETH Y BARDD AM EI WLAD. 


Er cael pleserau yn ngwlad y Sais 
A gwel'd ei ddyfais wiwber, 
Mae 'gwlad yr awen, geinwen gell, 
Er 'hyny? n well o'r haner; 
Ei hawel iach, a'i melus ddw'r 
A chyflwr ei thrigolion, — 
Wrth gofio'r Beirdd, rhyw hiraeth draidd 
Drwy giliai'r wanaidd galon; 
Braidd na ddwedwn yn ddiwad, 
Mae nefol wlad yw Cymru ; 
O, na b'ai nhraed yn sengu ar hon, 
Ar finion ceinion Conwy. 


Ac O, mor gynar yn ein gwŷdd, 
Ar bren-hig, bydd y fronfraith, 
A'i nodau yn glir, newidiog lef, 
Yn moli'r nef mewn afiaeth ; 
A'r enwog fwyalch, gyda'r dydd, 
Ar gân a rydd ogoniant, 
Ar frigyu pren, dan glogwyn serth, 
Gaeadnerth uwch y goednant.— Braidd, &c. 


Mae'r Sais yn dangos im” bob dydd, 
Mewn gwir, ei rydd hawddgarwch ; 
A'r nos caf ganddo wely clyd, 
A digon byd o degwch ; 
Ond pan fo'm corff yn huno'n ber, 
Ar wely tyner manblu, 
Fe gwyd fy ysbryd, ac fe hed 
I )mweled â thir Cymru,— Braidd, &c. 


Ac wedi deffro gyda'r dydd, 
Mor bruddaidd fydd y galon, 
Nid daear Cymru fydd fy lle, 
Ond canol tre Manceinion ; 
Cyn codi'r haul o'r dwyrain draw, 
Yr ysbryd ddaw i'w lety, 
I brudd fyfyrio fel y bu 
Yn nghanol teulu Oymru.—Braidd, &c, 





Yn nyffryn Conwy mae fy nhad, 
Yn nghanol mâd gyfeillion ; 
Ac yno bydd nesgeilw Duw, 
Ar alwad, wyw farwolion ;— 
Cael benthyg bedd wrth ystlys hwn 
A wir ddymunwn inau, 
I orphwys nes daw'r meirw'n ol 
O garchar ingol angau.—Braidd, &c. 


Llansantffraid. JOHN JONES. 


FY NHAD WRTH Y LLYW. 


Draw, draw ar y cefnfor ar noson ddu oer, 

” Roedd cwch bach yn hwylio heb seren na lloer; 
A rhuad y tonau, a'r gwyntoedd a'r gwlaw, 

A lanwaifynwesau y morwyr o fraw, 


Ond bachgen y cadben yn llawen a llôn, 

A dd'wedai dan wenu, heb ddychryn i'w fron, 
Er gwaethaf y tonau awn adref yn fyw ; 

Pa raid ini ofni ?—mae Nhad wrth y Llyw, 


O blentyn y nefoedd ! paham mae dy fron 

Mor ofnus wrth weled gwyllt ymchwydd y dôn? 
Mae'r dyfnder du tywyll yn rhuo, gwir yw ; 

Ond diogel yw'th fywyd,—mae'th Dad wrth y Llyw. 


Daw'n fuan orfoledd diddiwedd i'th ran ; 
Draw'n disgwyl mae'th geraint oddeutu y lan : 
Y dysclaer lys acw, dy hot gartref yw ; 
Mae Canaan yn ymyl, a'th Dad wrth y Llyw. 


Cwyd bellach dy hwyliau, mae'r awel o'th du, 

” Rwyt bron myn'd ì fynwes dy fwyn Brynwr cu: 
Mae'th angor yn ddiogel, a'th Gadben yn fyw, 
Mae'th gwch yn y porthladd, a'th Dad wrth y Llyw. 


Parch. S. RoBERTs. | 





